CELEX: 32021R1317
Language: mt
Date: 2021-08-09 00:00:00
Title: Regolament tal-Kummissjoni (UE) 2021/1317 tad-9 ta’ Awwissu 2021 li jemenda r-Regolament (KE) Nru 1881/2006 fir-rigward tal-livelli massimi taċ-ċomb f’ċerti oġġetti tal-ikel (Test b’rilevanza għaż-ŻEE)

10.8.2021   
               
               
                  MT
               
               
                  Il-Ġurnal Uffiċjali tal-Unjoni Ewropea
               
               
                  L 286/1
               
            
         REGOLAMENT TAL-KUMMISSJONI (UE) 2021/1317
         tad-9 ta’ Awwissu 2021
         li jemenda r-Regolament (KE) Nru 1881/2006 fir-rigward tal-livelli massimi taċ-ċomb f’ċerti oġġetti tal-ikel
         (Test b’rilevanza għaż-ŻEE)
         IL-KUMMISSJONI EWROPEA,
         Wara li kkunsidrat it-Trattat dwar il-Funzjonament tal-Unjoni Ewropea,
         Wara li kkunsidrat ir-Regolament tal-Kunsill (KEE) Nru 315/93 tat-8 ta’ Frar 1993 li jistabbilixxi proċeduri tal-Komunità għall-kontaminanti fl-ikel (1), u b’mod partikolari l-Artikolu 2(3) tiegħu,
         Billi:
         
                     (1)
                  
                  
                     Ir-Regolament tal-Kummissjoni (KE) Nru 1881/2006 (2) jistabbilixxi livelli massimi għaċ-ċomb (Pb) f’firxa ta’ oġġetti tal-ikel.
                  
               
                     (2)
                  
                  
                     Fit-18 ta’ Marzu 2010, l-Awtorità Ewropea dwar is-Sigurtà fl-Ikel (“l-Awtorità”) adottat opinjoni dwar iċ-ċomb fl-ikel (3). L-Awtorità identifikat li ċ-ċomb jista’ jikkawża newrotossiċità fil-fażi tal-iżvilupp fit-tfal żgħar u problemi kardjovaskulari u nefrotossiċità fl-adulti. Il-valutazzjoni tar-riskju għaċ-ċomb kienet ibbażata fuq dawn l-effetti avversi potenzjalment kritiċi. L-Awtorità kkonkludiet li ma kien hemm l-ebda evidenza għal livell limitu għal għadd ta’ punti tat-tmiem kritiċi, inkluż in-newrotossiċità fil-fażi tal-iżvilupp u n-nefrotossiċità fl-adulti. Għalhekk, ma kienx xieraq li tinkiseb doża tollerabbli fil-ġimgħa. L-Awtorità esprimiet tħassib li kien hemm potenzjal li l-livelli attwali ta’ esponiment djetetiku għaċ-ċomb jistgħu jaffettwaw in-newrożvilupp fil-feti, fit-trabi u fit-tfal.
                  
               
                     (3)
                  
                  
                     Il-konklużjonijiet tal-Awtorità ġew ikkonfermati mill-konklużjonijiet tar-rapport tal-Kumitat Espert Konġunt tal-FAO/WHO dwar l-Addittivi tal-Ikel u l-Kontaminanti (FAO/WHO) fl-2010 (4).
                  
               
                     (4)
                  
                  
                     Fil-41 Sessjoni tagħha (“CAC41”), filwaqt li qieset l-aktar data reċenti dwar l-okkorrenza, il-Kummissjoni Codex Alimentarius baxxiet il-livell massimu tal-Codex għaċ-ċomb fil-melħ (eskluż il-melħ mill-bwar) minn 2 mg/kg għal 1 mg/kg.
                  
               
                     (5)
                  
                  
                     Fit-42 Sessjoni tagħha (“CAC42”), filwaqt li qieset l-aktar data reċenti dwar l-okkorrenza, il-Kummissjoni Codex Alimentarius baxxiet il-livelli massimi tal-Codex ta’ 0,5 mg/kg għall-ġewwieni li jittiekel għal 0,2 mg/kg għall-ġewwieni li jittiekel mill-bhejjem tal-ifrat, 0,15 mg/kg għall-ġewwieni li jittiekel mill-ħnieżer u 0,1 mg/kg għall-ġewwieni li jittiekel mill-pollam. Baxxiet ukoll il-livelli massimi għall-“inbid magħmul mill-għeneb” minn 0,2 mg/kg għal 0,1 mg/kg u stabbiliet livell massimu ta’ 0,15 mg/kg għall-“inbejjed magħmula mill-għeneb” imsaħħa/likuri. Iż-żewġ livelli massimi japplikaw għall-inbid magħmul mill-għeneb maħsud wara d-data li fiha s-CAC42 adottat il-livelli massimi.
                  
               
                     (6)
                  
                  
                     Fid-dawl ta’ dawn l-iżviluppi u tal-aktar data reċenti dwar l-okkorrenza, l-esponiment djetetiku għaċ-ċomb fl-ikel jenħtieġ li jitnaqqas fl-Unjoni billi jitbaxxew il-livelli massimi eżistenti jew billi jiġu stabbiliti livelli massimi addizzjonali għall-oġġetti tal-ikel li għalihom livelli aktar baxxi ta’ ċomb jistgħu jinkisbu b’mod raġonevoli, jiġifieri l-ġewwieni, ċerti ikel għat-trabi u għat-tfal żgħar, il-melħ u l-fungi selvaġġi. Għall-istess raġunijiet, il-livelli massimi għaċ-ċomb fl-inbejjed jenħtieġ li jitbaxxew u jenħtieġ li jiġi stabbilit livell massimu għall-inbid likur fir-rigward ta’ dawk il-prodotti magħmulin minn ħsad futur. Fl-aħħar nett, għal dawk l-istess raġunijiet, iżda wkoll biex jiġu miġġielda l-prattiki frawdolenti, bħal pereżempju ż-żieda tal-kromat taċ-ċomb maż-żagħfran tal-Indja, jenħtieġ li jiġu stabbiliti livelli massimi għall-ħwawar.
                  
               
                     (7)
                  
                  
                     Għaldaqstant jenħtieġ li r-Regolament (KE) Nru 1881/2006 jiġi emendat skont dan.
                  
               
                     (8)
                  
                  
                     Minħabba li ċ-ċomb huwa karċinoġenu ġenotossiku indirett dgħajjef, u konsegwentement il-preżenza tiegħu hija riskju ogħla għas-saħħa pubblika, il-prodotti li ma jikkonformawx mal-livelli massimi l-ġodda għaċ-ċomb u li jitqiegħdu fis-suq qabel id-dħul fis-seħħ ta’ dan ir-Regolament jenħtieġ li jiġu awtorizzati li jibqgħu fis-suq għal perjodu qasir ta’ żmien.
                  
               
                     (9)
                  
                  
                     Il-miżuri previsti f’dan ir-Regolament huma f’konformità mal-opinjoni tal-Kumitat Permanenti dwar il-Pjanti, l-Annimali, l-Ikel u l-Għalf,
                  
               ADOTTAT DAN IR-REGOLAMENT:
         
            Artikolu 1
            L-Anness tar-Regolament (KE) Nru 1881/2006 huwa emendat f’konformità mal-Anness ta’ dan ir-Regolament.
         
         
            Artikolu 2
            L-oġġetti tal-ikel elenkati fl-Anness li tqiegħdu fis-suq legalment qabel id-dħul fis-seħħ ta’ dan ir-Regolament jistgħu jibqgħu fis-suq sat-28 ta’ Frar 2022.
         
         
            Artikolu 3
            Dan ir-Regolament għandu jidħol fis-seħħ fl-għoxrin jum wara dak tal-pubblikazzjoni tiegħu f’Il-Ġurnal Uffiċjali tal-Unjoni Ewropea.
         
         
            Dan ir-Regolament għandu jorbot fl-intier tiegħu u japplika direttament fl-Istati Membri kollha.
            Magħmul fi Brussell, id-9 ta’ Awwissu 2021.
            
               
                  Għall-Kummissjoni
               
               
                  Il-President
               
               Ursula VON DER LEYEN
            
         
         
            (1)  ĠU L 37, 13.2.1993, p. 1.
         
            (2)  Ir-Regolament tal-Kummissjoni (KE) Nru 1881/2006 tad-19 ta’ Diċembru 2006 li tiffissa l-livelli massimi ta’ ċerti kontaminanti fl-oġġetti tal-ikel (ĠU L 364, 20.12.2006, p. 5).
         
            (3)  Il-Bord CONTAM tal-EFSA (Il-Bord dwar il-Kontaminanti fil-Katina tal-Ikel tal-EFSA), 2010. Scientific Opinion on lead in food. EFSA Journal 2010;8(4):1570, https://efsa.onlinelibrary.wiley.com/doi/epdf/10.2903/j.efsa.2010,1570
         
            (4)  Evalwazzjoni ta’ Ċerti Addittivi tal-Ikel u Kontaminanti. It-73 rapport tal-Kumitat Espert Konġunt tal-FAO/WHO dwar l-Addittivi tal-Ikel. Rapport Tekniku tal-WHO Serje 960.
      
      
         
            ANNESS
            Fit-Taqsima 3: Metalli tal-Anness tar-Regolament (KE) Nru 1881/2006, is-sottotaqsima 3.1. (Ċomb) hija sostitwita b’dan li ġej:
            
               
                           “Oġġetti tal-ikel(1)
                           
                        
                        
                           Livell massimu
                           (mg/kg piż niedi)
                        
                     
                           3.1
                        
                        
                           
                              Ċomb
                           
                        
                        
                            
                        
                     
                           3.1.1
                        
                        
                           Ħalib nej(
                              6), ħalib ittrattat bis-sħana u ħalib għall-manifattura tal-prodotti bbażati fuq ħalib
                        
                        
                           0,020 
                        
                     
                           3.1.2
                        
                        
                           Formuli tat-trabi, formuli tal-prosegwiment u formuli għat-tfal żgħar (57)
                           
                        
                        
                            
                        
                     
                           mibjugħa bħala trab (
                              3)
                              (
                              29)
                           
                        
                        
                           0,020 
                        
                     
                           mibjugħa bħala likwidu (3)
                              (
                              29)
                           
                        
                        
                           0,010 
                        
                     
                           3.1.3
                        
                        
                           Ikel ipproċessat b’bażi ta’ ċereali u ikel tat-trabi u tat-tfal iż-żgħar (3)
                              (29) għajr dawk elenkati fil-punt 3.1.5.
                        
                        
                           0,020 
                        
                     
                           3.1.4
                        
                        
                           Ikel għal skopijiet mediċi speċjali maħsub għat-trabi u għat-tfal żgħar
                        
                        
                            
                        
                     
                           mibjugħ bħala trab (3)
                              (
                              29)
                           
                        
                        
                           0,020 
                        
                     
                           mibjugħ bħala likwidu (3)
                              (
                              29)
                           
                        
                        
                           0,010 
                        
                     
                           3.1.5
                        
                        
                           Xarbiet għat-trabi u għat-tfal żgħar ttikkettat u li mibjugħ bħala tali, għajr dawk imsemmija fil-punti 3.1.2 u 3.1.4
                        
                        
                            
                        
                     
                           mibjugħa bħala likwidu jew biex ikunu rikostitwiti skont l-istruzzjonijiet tal-manifattur inkluż il-meraq tal-frott (
                              4
                              )
                           
                        
                        
                           0,020 
                        
                     
                           li jridu jitħejjew permezz ta’ infużjoni jew dekozzjoni (29)
                           
                        
                        
                           0,50 
                        
                     
                           3.1.6
                        
                        
                           Laħam (ħlief il-ġewwieni) ta’ annimali bovini, nagħaġ, ħnieżer u tjur (
                              6
                              )
                           
                        
                        
                           0,10 
                        
                     
                           3.1.7
                        
                        
                           Ġewwieni (6)
                           
                        
                        
                            
                        
                     
                           tal-annimali bovini u tan-nagħaġ
                        
                        
                           0,20 
                        
                     
                           tal-ħnieżer
                        
                        
                           0,15 
                        
                     
                           tat-tjur
                        
                        
                           0,10 
                        
                     
                           3.1.8
                        
                        
                           Laħam tal-muskoli tal-ħut (
                              24
                              )
                              (
                              25
                              )
                           
                        
                        
                           0,30 
                        
                     
                           3.1.9
                        
                        
                           Ċefalopodi (
                              52
                              )
                           
                        
                        
                           0,30 
                        
                     
                           3.1.10
                        
                        
                           Krustaċji (
                              26
                              )
                              (
                              44
                              )
                           
                        
                        
                           0,50 
                        
                     
                           3.1.11
                        
                        
                           Molluski bivalvi (
                              26
                              )
                           
                        
                        
                           1,50 
                        
                     
                           3.1.12
                        
                        
                           Ċereali u legumi
                        
                        
                           0,20 
                        
                     
                           3.1.13
                        
                        
                           Ħxejjex tal-għeruq u tat-tuberi (ħlief il-leħjet il-bodbod, il-ġinġer frisk u ż-żagħfran tal-Indja frisk), ħxejjex tal-basla, il-brassica li tagħmel il-fjuri, il-brassica kkapoċċata, il-ġdur, il-legumi u l-ħxejjex taz-zkuk (
                              27
                              )
                              (
                              53
                              )
                           
                        
                        
                           0,10 
                        
                     
                           3.1.14
                        
                        
                           Brassica mwerrqa, leħjet il-bodbod, il-fungi li ġejjin Agaricus bisporus (faqqiegħ komuni), Pleurotus ostreatus (faqqiegħ tal-ferla), Lentinula edodes (faqqiegħ shiitake) u l-ħaxix b’ħafna weraq (ħlief il-ħxejjex aromatiċi friski) (
                              27
                              )
                           
                        
                        
                           0,30 
                        
                     
                           3.1.15
                        
                        
                           Fungi selvaġġi, żagħfran tal-Indja frisk u ġinġer frisk
                        
                        
                           0,80 
                        
                     
                           3.1.16
                        
                        
                           Ħxejjex tal-frott
                        
                        
                            
                        
                     
                           qamħirrum ħelu (
                              27
                              )
                           
                        
                        
                           0,10 
                        
                     
                           għajr il-qamħirrum ħelu (
                              27
                              )
                           
                        
                        
                           0,05 
                        
                     
                           3.1.17
                        
                        
                           Frott, ħlief il-cranberries, il-passolina, il-frott tas-sebuqa u l-frott tal-imbrijagla (27)
                        
                        
                           0,10 
                        
                     
                           3.1.18
                        
                        
                           Cranberries, passolina, frott tas-sebuqa u frott tal-imbrijagla (
                              27
                              )
                           
                        
                        
                           0,20 
                        
                     
                           3.1.19
                        
                        
                           Xaħmijiet u żjut, inkluż ix-xaħam tal-ħalib
                        
                        
                           0,10 
                        
                     
                           3.1.20
                        
                        
                           Meraq tal-frott, meraq tal-frott ikkonċentrat rikostitwit u nettari tal-frott
                        
                        
                            
                        
                     
                           esklussivament minn berries u frott żgħir ieħor (
                              14
                              )
                           
                        
                        
                           0,05 
                        
                     
                           minn frott għajr il-berries u frott żgħir ieħor (
                              14
                              )
                           
                        
                        
                           0,03 
                        
                     
                           3.1.21
                        
                        
                           Inbid (inkluż inbid spumanti, ħlief inbid likur), sidru, perry jew inbid mill-frott (
                              11
                              )
                           
                        
                        
                            
                        
                     
                           prodotti magħmula mill-ħsad tal-frott tal-2001 sal-ħsad tal-frott tal-2015
                        
                        
                           0,20 
                        
                     
                           prodotti magħmula mill-ħsad tal-frott tal-2016 sal-ħsad tal-frott tal-2021
                        
                        
                           0,15 
                        
                     
                           prodotti magħmula mill-ħsad tal-frott tal-2022 ’il quddiem
                        
                        
                           0,10 
                        
                     
                           3.1.22
                        
                        
                           Inbid aromatizzat, xarbiet ibbażati fuq inbid aromatizzat u cocktails ta’ prodotti ta’ nbid aromatizzat (
                              13
                              )
                           
                        
                        
                            
                        
                     
                           prodotti magħmula mill-ħsad tal-frott tal-2001 sal-ħsad tal-frott tal-2015
                        
                        
                           0,20 
                        
                     
                           prodotti magħmula mill-ħsad tal-frott tal-2016 sal-ħsad tal-frott tal-2021
                        
                        
                           0,15 
                        
                     
                           prodotti magħmula mill-ħsad tal-frott tal-2022 ’il quddiem
                        
                        
                           0,10 
                        
                     
                           3.1.23
                        
                        
                           Inbid likur magħmul mill-għeneb  (*1)
                           
                        
                        
                            
                        
                     
                           prodotti magħmula mill-ħsad tal-frott tal-2022 ‘il quddiem
                        
                        
                           0,15 
                        
                     
                           3.1.24
                        
                        
                           Supplimenti tal-ikel (
                              39
                              )
                           
                        
                        
                           3,0 
                        
                     
                           3.1.25
                        
                        
                           Għasel
                        
                        
                           0,10 
                        
                     
                           3.1.26
                        
                        
                           Ħwawar imnixxfin (29)
                           
                        
                        
                            
                        
                     
                           Ħwawar tal-frott
                        
                        
                           0,60 
                        
                     
                           Ħwawar tal-għeruq u tar-riżomi
                        
                        
                           1,50 
                        
                     
                           Ħwawar tal-qoxra tas-siġar
                        
                        
                           2,0 
                        
                     
                           Ħwawar tal-blanzuni u ħwawar ta’ qalb il-fjura
                        
                        
                           1,0 
                        
                     
                           Ħwawar taż-żerriegħa
                        
                        
                           0,90 
                        
                     
                           3.1.27
                        
                        
                           Melħ, ħlief l-imlieħ mhux raffinati li ġejjin: “fleur de sel” u “melħ griż’ li jinħasdu manwalment minn bwar salmastri b’qiegħ tat-tafal
                        
                        
                           1,0 
                        
                     
                           L-imlieħ mhux raffinati li ġejjin: “fleur de sel” u “melħ griż’ li jinħasdu manwalment minn bwar salmastri b’qiegħ tat-tafal
                        
                        
                           2,0 
                        
                     
            
               (*1)  Kif definiti fil-Parti II tal-Anness VII tar-Regolament (UE) Nru 1308/2013 tal-Parlament Ewropew u tal-Kunsill tas-17 ta’ Diċembru 2013 li jistabbilixxi organizzazzjoni komuni tas-swieq fi prodotti agrikoli u li jħassar ir-Regolamenti tal-Kunsill (KEE) Nru 922/72, (KEE) Nru 234/79, (KE) Nru 1037/2001 u (KE) Nru 1234/2007 (ĠU L 347, 20.12.2013, p. 671).”